
ఉపాధ్యాయుల ఎంపిక ప్రక్రియలో అనేక లొసుగులున్నాయని పలువురు భావిస్తున్నారు. అభ్యర్థి బోధనా సామర్థ్యాన్ని గుర్తించే విధంగా ఎంపిక పరీక్ష లేకపోవడం, టెట్ పరీక్ష అంతిమ నిర్ణాయక అంశం కాకపోవడం; ఉపాధ్యాయ అభ్యర్థికి అకడమిక్ జ్ఞానం ఏ స్థాయిలో ఉందో గుర్తించే విధానం ఏదీ లేకపోవడం తదితర లొసుగులు ఉపాధ్యాయ ఎంపిక ప్రక్రియలో ఉన్నాయి. వీటిని సవరించి ఎంపిక ప్రక్రియను మరింత హేతుబద్ధంగా చేపట్టాలి. టెట్ నిర్వహించి అందులో వచ్చిన మెరిట్, అకడమిక్ (ఎస్సెస్సీ, ఇంటర్, డిగ్రీ, పీజీ, బీఈడీ)లో వచ్చిన మెరిట్ను కలిపి ఎంపిక చేస్తే అభ్యర్థుల్లో ఆయా కేటగిరీల్లో ఉన్నత ప్రతిభ కలిగినవారు ఉపాధ్యాయులుగా ఎంపికవుతారు. తమిళనాడు, కేరళ, మహారాష్ట్ర, గుజరాత్ వంటి రాష్ట్రాలు పై పద్ధతిలో ఉపాధ్యాయులను ఎంపిక చేస్తున్నాయి. కేవలం చివరి పరీక్షను (డీఎస్సీ, లేదా టీఎస్పీఎస్సీ) ఆధారం చేసుకొని ఎంపిక నిర్వహించడంవల్ల అభ్యర్థులు అప్పటి వరకు వివిధస్థాయిల్లో ప్రతిభ కనబరిచినా, ఈ ఒక్క పరీక్ష సరిగా రాయకపోతే అతడు ఉపాధ్యాయ ఉద్యోగానికి అనర్హుడవుతున్నాడు. దేశంలో ఉపాధ్యాయుల ఎంపికలో అనుసరిస్తున్న ఉత్తమ విధానాలను ఎంపిక చేసి అమలు చేయాలి.- జి. రాజు, హైదరాబాద్

upaadhyaayula empika prakriyalo aneka losugulunnayani paluvuru bhaavistunnaaru. abhyarthi bodhana saamarthyaanni gurtinche vidhamgaa empika pareeksha lekapovadam, tet pareeksha antima nirnaayaka amsam kakapovadam; upadhyaya abhyardhiki akadamik ghnaanam e sthaayilo undo gurtinche vidhaanam edhee lekapovadam taditara losugulu upadhyaya empika prakriyalo unnaayi. veetini savarinchi empika prakriyanu marinta hetubaddhamgaa chepattali. tet nirvahinchi andulo vachina merit, akadamik (essessi, inter, digri, pg, beeeee)loo vachina meritnu kalipi empika cheste abhyardhullo aayaa ketagireello unnata pratibha kaliginavaaru upaadhyaayulugaa empikavutaaru. tamilanadu, kerala, maharashtra, gujarat vanti rashtralu pai paddhatilo upaadhyaayulanu empika chestunnayi. kevalam chivari pareekshanu (dsc, leda tspsc) aadhaaram chesukoni empika nirvahinchadamvalla abhyardhulu appati varaku vividhasthaayillo pratibha kanabarichina, ee okka pareeksha sarigaa rayakapothe atadu upadhyaya udyogaaniki anarhudavutunnadu. desamlo upaadhyaayula empikalo anusaristunna uttama vidhaanaalanu empika chesi amalu cheyali.- ji. raju, hyderabad